Diari Oficial de la Generalitat Valenciana


Sumari del DOGV 543, del 10-03-1987 (1987/808328)

ORDRE de 16 de febrer de 1987, de la Conselleria d'Agricultura i Pesca, per la qual es reglamenten ajudes a la formació, a la millora de la gestió i al foment de la investigació en el sector industrial agro-alimentari.
--------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/02/16/(1)/dof/vci/html**

### Dades del document

Número de DOGV
:   543

Data del DOGV
:   10-03-1987

Secció del DOGV
:   DISPOSICIONS GENERALS

Número del document
:   1987/808328


Data del document
:   16-02-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 16 de febrer de 1987, de la Conselleria d'Agricultura i Pesca, per la qual es reglamenten ajudes a la formació, a la millora de la gestió i al foment de la investigació en el sector industrial agro-alimentari.  
La innovació tecnològica en la indústria és una condició necessària perquè les empreses assolesquen un nivell de competitivitat tal que els permeta d'adequar-se a les exigències noves del mercat i a l'evolució dels preus relatius dels factors productius.   
El foment de la investigació i l'experimentació, així com de la formació tant a nivell d'ocupació com d'ensenyament reglat, constitueixen aspectes fonamentals d'una política industrial agro-alimentària, ja que amb això se n'assenten les bases del desenvolupament a mig i a llarg termini.   
Per tot això, atesa: l'experiència obtinguda en l'aplicació de la norma que per aquesta Ordre es deroga; les conclusions de les Jornades Tècniques sobre innovació tecnològica en la indústria agro-alimentària de la Comunitat Valenciana que resumeixen les demandes dels diversos sectors empresarials relacionats amb la indústria agro-alimentària; la possibilitat d'accedir a les ajudes de la CEE per a programes d'investigació i desenvolupament tecnològic.   
ORDENE:   
Article primer   
La Conselleria d'Agricultura i Pesca, segons les disponibilitats pressupostàries, concedirà ajudes financeres a: la millora en la formació a nivell ocupacional o reglat i de la gestió empresarial; el foment de la investigació i de la innovació o millora tecnològica, en el sector industrial agro-alimentari per adequar-lo als objectius del PEV, i si pertoca a les línies d'actuació de la CEE.   
Article segon  
Podran sol·licitar les ajudes: les associacions d'empresaris, les seues federacions i confederacions, les entitats associatives de productors agraris, els sindicats de treballadors, d'altres entitats o institucions públiques o privades; sempre si estoven domiciliats a la Comunitat Valenciana i la seua activitat social, configurada sense finalitat lucrativa, estava relacionada amb el sector agro-alimentari.   
Article tercer  
Les ajudes s'aplicaran a plans concrets, els resultats esperats dels quals siguen d'interés general i referits a algun dels objectius següents:   
1. Fomentar la innovació tecnològica i facilitar l'accés, en especial de les PYMES, als avenços en els camps tecnològic i de gestió.   
2. Facilitar als sectors un major coneixement de l'estructura sectorial dels mercats i de les exigències tècniques, econòmiques i sanitàries que aquells comporten, que permeta l'obertura de mercats nous o bé mantenir o incremetar-ne la presència en els actuals.   
3. Aconseguir un aprofitament adequat dels recursos agraris i pesquers infrautilitzats o dels subproductes de la indústria agro-alimentària, així com la recerca de solucions per compensar deficiències de tipus estructural.   
4. Potenciar la qualificació professional a nivell reglat o ocupacional, mitjançant la promoció o realització d'activitats formatives dirigides al personal de la indústria o als empresaris, o de professionals de l'activitat agro-alimentària.   
5. Fomentar la investigació i innovació tecnològica i experimental, així com la formació de tècnics i especialistes, a centres d'investigació i ensenyament, quan suposaran una resposta a les demandes del sector.   
Article quart  
Les sol·licituds dirigides a l'Il·lm. Sr. Director General de Política Agro-alimentària, es presentaran a les Direccions Territorials de la Conselleria, c/ Amadeu de Savoia, núm. 2 València - 46121.   
Article cinqué  
La documentació a presentar per duplicat inclourà:   
1. Document que acredite la personalitat jurídica del sol·licitant i del seu objecte social.   
2. Memòria explicativa que continga:   
- Objectius que es volen d'assolir.   
- Avaluació dels avantatges econòmics i socials, si s'escau, per al peticionari, o per al conjunt del propi sector industrial, així com per al sector agrari en l'àmbit de la Comunitat Valenciana.   
- Programació temporal dels treballs i/o de les inversions a realitzar on es diferenciaran les tasques a desplegar en les diverses fases del pia.   
- Pressupost detallat de les despeses, pla de finançament i anàlisi de la viabilitat econòmica si s'escau.   
3. Declaració formal d'altres ajudes per a la mateixa finalitat que les obteses o sol·licitades, i si s'escau compromissos assumits pel peticionari.   
4. Justificant del compliment de les obligacions fiscals i davant la Seguretat Social.   
Article sisé  
Les subvencions concedides per a cada sol·licitud podran arribar al 80% del pressupost de despesa del pla que s'aprova.   
La determinació de les ajudes per a aquells expedients els objectius dels quals s'incloguen entre els de l'apartat 5 de l'article tercer, es fixaran en atenció als criteris següents:   
1. Quan es referesquen a activitats de formació, es valoraran principalment els costs de la matrícula i/o si s'escau els re ferits a remuneracions, desplaçaments i estada del professorat, publicitat, material didàctic i despeses generals: direcció, lloguer, manteniment i d'altres.   
2. Si l'objectiu està relacionat amb un procés d'investigació, innovació o experimentació, els costs comptabilitzats a efecte de la subvenció seran els següents: despeses de personal, material no-inventariable i despeses generals.   
Article seté  
1. Les subvencions s'atorgaran pel Conseller d'Agricultura i Pesca, a proposta de la Direcció General de Política Agroalimentària. La resolució que les aprove en fixarà la quantia, i si s'escau, la forma i el calendari dels pagaments i quantes condicions particulars a complir pel beneficiari s'estimen convenients.   
2. Per a la determinació del percentatges d'ajudes es tindran en compte els criteris següents:   
- Importància dels objectius perseguits a nivell de la Comunitat Valenciana, així com la incidència d'aquestos en el sector agrari i en el sector industrial agro-alimentari.   
- Necessitats econòmiques o socials a què hom val de donar resposta.   
- Nivell tecnològic del projecte.   
3. Els pagaments parcials o totals de la subvenció concedida s'efectuaran contra certificacions d'activitats enllestides i justificades com cal, i si s'escau, conforme amb el calendari previst en la resolució.   
Article vuité  
El beneficiari es comprometrà a complir les condicions particulars a què fa referència l'article anterior. Si les incomplia, amb independència d'altres responsabilitats, suposarà la pèrdua de les ajudes i l'obligació a reembosar immediatament les quantitats percebudes incrementades amb els interessos legals.   
Article nové  
La Direcció General de Política Agro-alimentària controlarà el compliment de les condicions dictades en cada resolució i podrà recaptar del beneficiari la informació necessària sobre el desenvolupament i l'execució del pla o programa aprovat.   
Article deu  
Les subvencions objecte d'aquesta Ordre es pagaran amb càrrec al Programa 821.1 Industrialització, ordenació i promoció de la qualitat.   
Aquestes ajudes són compatibles amb les sol·licitades o percebudes d'altres organismes públics de l'Administració Autonòmica, Central o de la CEE.   
DISPOSICIO DEROGATORIA  
Queda derogada l'Ordre de 20 de març de 1986, de la Conselleria d'Agricultura i Pesca, per la qual es reglamentava la concessió d'ajudes destinades a la formació, a la millora de la gestió i al foment de la investigació en el sector industrial agro-alimentari. No obstant això, continuarà el tràmit dels expedients acollits a la susdita disposició iniciats abans de l'entrada en vigor d'aquesta Ordre.   
DISPOSICIONS FINALS  
Primera  
Es facultat el Director General de Política Agroalimentària per a dictar les resolucions necessàries per al desplegament i compliment d'aquesta Ordre.   
Segona  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.  
València, 16 de febrer de 1987.   
El Conseller d'Agricultura i Pesca  
LLUIS FONT DE MORA I MONTESINOS


Còpia Permalink ELI